Hermans fon Gotšalls

Hermans fon Gotšalls (;  Pozene —  Gerlica) bija Vācijas šahists un žurnālists.

 Biogrāfija 
Pirmā vācu šaha žurnāla Deutsche Schachzeitung ilggadējs redaktors (1887—1896). Sarakstījis vairākas grāmatas par šahu: "Mazā problēmu skola" (Leipciga 1885. gadā, ), "Sestais Vācijas šaha savienības kongress" (Breslava 1889. gadā, ), "Šaha problēmu kolekcija" (Leipciga 1898.–1908. gadā, ), ), "Ādolfs Andersens, vācu šaha mākslas veterāns" (Leipciga 1912. gadā, ), "Ceļojums cauri šaha problēmām" (Berlīne/Leipciga 1926. gadā, ). Vairāku šaha uzdevumu autors.

Piedalījies Vācijas šaha savienības kongresos un nacionālos šaha turnīros. 1883. gadā Nirnbergā izcīnījis 3. vietu 3. Vācijas šaha savienības kongresā, tajā pašā gadā uzvarējis turnīrā Berlīnē. 1885. gadā Hamburgā dalījis 13.-14. vietu 4. Vācijas šaha savienības kongresā (uzvarējis Izidors Gunsbergs),Hamburg (1885) bet 1887. gadā Frankfurtē dalījis 17.-18. vietu 5. Vācijas šaha savienības kongresā (uzvarējis Džordžs Makenzijs).Frankfurt (1887) 1888. gadā Nirnbergā dalījis 2. vietu ar Žaku Mizesu aiz Zīgberta Tarraša. 1890. gadā Berlīnes šaha turnīrā dalījis 5.-8. vietu (uzvarējuši Emanuels Laskers un Bertolds Laskers). 1892. gadā uzvarējis Halles šaha turnīrā un dalījis 8.-9. vietu Drēzdenē 7. Vācijas šaha savienības kongresā (uzvarējis Zīgberts Tarrašs). 1893. gadā Ķīlē dalījis 4.-6. vietu 8. Vācijas šaha savienības kongresā (uzvarējuši Kurts fon Bardelebens un Kārlis Valbrots).8th DSB Kongress (1893) 1898. gadā Ķelnē ieņēmis 12. vietu 11. Vācijas šaha savienības kongresā (uzvarējis Eimoss Bērns).11th DSB Kongress, Cologne (1898) 1890. gadā Minhenes šaha turnīrā dalījis 11.-12. vietu (uzvarējuši Gēza Maroci, Harijs Pilsberijs un Kārlis Šlehters). 1902. gadā Hanoverā dalījis 11.-12. vietu 13. Vācijas šaha savienības kongresā (uzvarējis Davids Janovskis).13th DSB Kongress (Hanover) (1902) 1904. gadā Koburgā ieņēmis 13. vietu 14. Vācijas šaha savienības kongresā (uzvarējuši Kārlis Šlehters un Rūdolfs Sviderskis). 1905. gadā Barmenas šaha turnīrā dalījis 15.-16. vietu (uzvarējuši Davids Janovskis un Gēza Maroci).Barmen Meisterturnier A (1905) 1908. gadā Diseldorfā dalījis 14.-15. vietu 16. Vācijas šaha savienības kongresā (uzvarējis Frenks Māršals). Pēc Pirmā pasaules kara 1925. gadā Breslavā ieņēmis 9. vietu 24. Vācijas šaha savienības kongresā (uzvarējis Jefims Bogoļubovs)Breslau (1925) un 1926. gadā dalījis 7.-8. vietu Hanoveras šaha turnīrā (uzvarējis Ārons Nimcovičs).

 Atsauces 

 Ārējās saites 

  šahista kompozīcijas vietnē "Chess Problem Database Server"

Kategorija:1862. gadā dzimušie
Kategorija:1933. gadā mirušie
Kategorija:Lielpolijas vojevodistē dzimušie
Kategorija:Vācijas šahisti
Kategorija:Šaha problēmisti
Kategorija:Vācijas žurnālisti